ร้อนทั่วไทย ยอดขายแอร์ 2 เดือนแรกพุ่งเท่าตัว
ซัมซุง ชี้อากาศร้อนจัดมาเร็วดันยอดขายแอร์เดือนม.ค.-ก.พ.โตเท่าตัว
8 ก.พ. 2553

ซัมซุง ชี้อากาศร้อนจัดมาเร็วดันยอดขายแอร์เดือนม.ค.-ก.พ.โตเท่าตัว
น.ส.ศศิธร กู้พัฒนากุล หัวหน้ากลุ่มธุรกิจเครื่องปรับอากาศ บริษัทไทย-ซัมซุง อิเลคโทรนิคส์ เปิดเผยว่า จากปรากฎการณ์เอลนีโญ ส่งผลให้ปีนี้สภาพอากาศร้อนจัดและมาเร็วขึ้น ส่งผลให้ยอดขายสินค้าเครื่องปรับอากาศ(แอร์) ในช่วงเดือน ม.ค.และต้นเดือนก.พ.ที่ผ่านมามียอดขายเติบโตเพิ่มขึ้น 1 เท่าตัว เทียบกับช่วงเดียวกันในปี 2552 
“ราคาสินค้าแอร์ในปีนี้คาดลดลง10-15% จากแนวโน้มราคาวัตถุดิบทรงตัวจากภาวะเศรษฐกิจชะลอตัวทำให้ไม่เกิดการกักตุนวัตถุดิบหมวดทองแดง เป็นต้น รวมถึงการลดภาษีสรรพสามสิตอัตรา0% จากอัตราเดิม 15% ทำให้ผู้บริโภคได้ใช้สินค้าเครื่องปรับอากาศที่มีเทคโนโลยีสูงขึ้นได้ในราคาที่ถูกลง” น.ส.ศิศิธร กล่าว
สำหรับปีนี้คาดตลาดรวมแอร์มีมูลค่าการเติบโตเชิงปริมาณราว 6% หรืออยู่ที่ 7.2-7.3 แสนยูนิต จากปีที่ผ่านมาตลาดรวมอยู่ที่ 6.8 แสนยูนิตและไม่มีการเติบโต หรือคิดเป็นมูลค่ากว่า 1 หมื่นล้านบาท